Regolament (KEE) Nru 305/74 tal-Kunsill
ta’ l-4 ta’ Frar 1974
dwar il-konklużjoni tal-Ftehim fil-forma ta’ skambju ta’ ittri li jemenda l-Artikolu 7 ta’ l-Anness 6 għall-Protokoll Addizzjonali għall-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 238 tiegħu;
Wara li kkunsidra -rakkomandazzjoni mill-Kummissjoni;
Wara li kkunsidra l-Opinjoni tal-Parlament Ewropew;
Billi l-Ftehim, fil-forma ta’ skambju ta’ ittri, li jemenda l-Artikolu 7 ta’ l-Anness għall-Protokoll Addizzjonali tal-Ftehim [1] li jistabbilixxi Assoċjazzjoni bejn il-Komunità Ekonomika Ewropea u t-Turkija ġie ffirmat fi Brussel fit-23 ta’ Novembru 1973,
ADOTTA DAN IR-REGOLAMENT:
Artikolu 1
Il-Ftehim, fil-forma ta’ skambju ta’ ittri, li jemenda l-Artikolu 7 ta’ l-Anness 6 għall-Protokoll Addizzjonali tal-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija hu konkluż, f’isem il-Komunità.
It-test ta’ l-iskambju ta’ ittri hu anness ma’ dan ir-Regolament.
Artikolu 2
Fir-rigward tal-Komunità, il-President tal-Kunsill tal-Komunitajiet Ewropej għandu jinnotifika, skond id-dispożizzjonijiet ta’ l-iskambju ta’ ittri, il-kompletar tal-proċeduri meħtieġa għad-dħul fis-seħħ tal-Ftehim.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 4 Frar 1974.